Aizsardzības ministrija

izsludina konkursu uz ierēdņa amatu

**Valsts aizsardzības loģistikas un iepirkumu centra**

**Iegāžu organizācijas departamenta**

**Tehnisko specifikāciju izstrādes un tirgus izpētes nodaļas vecākais/ā referents/e**

**Vispārējie darba pienākumi:**

* Saskaņā ar centralizēto iepirkumu plānu un, balstoties uz funkcionālajām prasībām vai tehniskās specifikācijas projektu, organizēt materiāltehnisko līdzekļu (MTL) tirgus izpēti.
* Apkopot un analizēt tirgus izpētes rezultātā iegūto informāciju.
* Izstrādāt MTL tehniskās specifikācijas saskaņā ar publisko iepirkumu plānu un, pamatojoties uz MTL funkcionālajām prasībām vai tehniskās specifikācijas projektu un tirgus izpētes rezultātiem.
* Izstrādāt iekšējo normatīvo aktu projektus tehnisko specifikāciju un tirgus izpētes jomā.
* Sagatavot atzinumus par citu struktūrvienību vai iestāžu sagatavotajiem normatīvo aktu projektiem tehnisko specifikāciju un tirgus izpētes jomā.
* Nodrošināt tehnisko specifikāciju aktuālo datu bāzi.
* Piedalīties materiāltehnisko līdzekļu iepirkumu komisiju darbā, savas kompetences ietvaros sniegt konsultācijas komisijai un atbildēt uz konkursa dalībnieku jautājumiem.

**Prasības kandidātiem:**

* Atbilstība Valsts civildienesta likuma 7. panta prasībām.
* Atbilstība likuma “Par valsts noslēpumu” 9.panta prasībām.
* Akadēmiskā vai otrā līmeņa profesionālā augstākā izglītība, vēlams tehnisko zinātņu jomā vai militārā izglītība (pretendentiem, kuri izglītību ir ieguvuši ārvalstīs, jāpievieno dokuments par tās akadēmisko atzīšanu Latvijā).
* Vismaz viena gada darba pieredze, tostarp pieredze tehnisko specifikāciju izstrādē vai tirgus izpētes veikšanā. Prasme praksē pielietot profesionālās zināšanas
* Labas zināšanas par standartiem un to pielietošanu.
* Izpratne par materiālu testēšanu un pieredze testēšanas organizēšanā.
* Izpratne par valsts pārvaldes iestādes darbības principiem, iestādes funkcijām un mērķiem, aizsardzības nozares darbību kopumā.
* Spēja noteikt prioritātes, patstāvīgi organizēt, plānot savu darbu un strādāt komandā.
* Valsts valodas zināšanas (vismaz C līmenis 1.pakāpe).
* Angļu valodas zināšanas sarunvalodas līmenī.
* Darbā izmantojamo tehnisko līdzekļu un sistēmu lietošanas prasme (MS Office lietojumprogrammas un tīmekļa pārlūkprogrammas lietotāja līmenī.

**Piedāvājam:**

* Darbu valsts iestādē un iespēju iegūt daudzpusīgu profesionālo pieredzi no 2021. gada 1. janvāra.
* Mēnešalgu (sākot no EUR 940 līdz EUR 1287 pirms nodokļu nomaksas) un sociālās garantijas.
* Labus darba apstākļus, profesionālus un atbalstošus kolēģus.
* Profesionālās pilnveidošanās un izglītošanās iespējas.
* Veselības apdrošināšanu pēc pārbaudes laika.
* Darba vietu Biksēres ielā 6, Rīgā.

Motivācijas vēstuli, CV un izglītības apliecinoša dokumenta kopiju 10 dienu laikā no sludinājuma publicēšanas dienas Nodarbinātības valsts aģentūras CV un vakanču portālā jāiesniedz vai jānosūta Aizsardzības ministrijas Personāla nodaļai K.Valdemāra ielā 10/12, Rīgā, LV–1473 vai nosūtot uz e-pasta adresi vakances@mod.gov.lv

Tālrunis uzziņām 67335268, 67335200.

Informējam, ka izskatīsim tos pretendentu pieteikumus, kuri būs iesnieguši visus sludinājumā norādītos dokumentus noteiktajā formā.

Lūdzam ievērot, ka ar pretendentiem, kurus aicināsim uz pārrunām, sazināsimies divu nedēļu laikā pēc pieteikšanās beigu termiņa. Par konkursa rezultātiem informēsim tikai uz interviju uzaicinātos pretendentus.

Pamatojoties uz Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) 13. pantu, Aizsardzības ministrija informē, ka:

1. Jūsu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi;
2. iepriekš minētās Jūsu personas datu apstrādes pārzinis ir Aizsardzības ministrija, kontaktinformācija: Krišjāņa Valdemāra iela 10/12, Rīga, LV-1473.